เรื่องร้องเรียน (กีดขวาง,ถนน,คลอง) วันที่ 2022-06-23 02:45:46 — แขวงคลองกุ่ม เขตบึงกุ่ม กรุงเทพมหานคร
ร้องเรียนเรื่องการรุกล้ำถนนสาธารณะจนกีดขวางทางสัญจรที่ปากซอยเสรีไทย 26 เขตบึงกุ่ม กทม.

วันที่ 23 มิถุนายน2565

ประเด็นที่ร้องเรียน : 
ใคร่ขอเรียนว่า ถนนในซอยเสรีไทย 26 และเสรีไทย 28 เจ้าของโครงการหมู่บ้านมิตรประชา คลองกุ่ม ได้ยกให้แก่กรุงเทพมหานครเพื่อประโยชน์แห่งสาธารณะ ตั้งแต่วันที่ 2 สิงหาคม 2561 บริเวณปากซอยเสรีไทย 26 เป็นที่ตั้งของร้านค้าและร้านซ่อมรถจักรยานยนต์ ทั้งสองรายได้ก่อสร้างต่อเติมอาคารและวางสิ่งกีดขวางบนถนนเสรีไทย 26 รุกล้ำบนถนนสาธารณะเข้ามาประมาณ 3 เมตร สร้างความเดือดร้อนรำคาญให้แก่ชาวหมู่บ้านมิตรประชาคลองกุ่มที่ใช้เป็นทางสัญจรตามปกติ ก่อให้เกิดอุบัติเหตุหลายครั้ง มีเรื่องทะเลาะวิวาทก็หลายครั้ง อีกทั้งการก่อสร้างและสิ่งกีดขวางก็เกิดเป็นภาพอุจาด สกปรกรกรุงรัง ทั้งที่ตั้งอยู่ริมถนนเสรีไทยซึ่งควรจะมีความเป็นระเบียบเรียบร้อยในฐานะที่เป็นถนนสายหลัก

ชาวหมู่บ้านมิตรประชา คลองกุ่ม ได้ทำคำร้องถึงสำนักงานเขตบึงกุ่มครั้งแรก เมื่อวันที่ 8 สิงหาคม 2561 (เลขที่รับ 7327 วันที่ 8 สิงหาคม 2561) และครั้งที่สอง หนังสือร้องเรียนถึงผู้อำนวยการเขตบึงกุ่ม ลงวันที่ 6 พฤศจิกายน 2563 (เลขที่รับ รท.379ข/63 ลงวันที่ 6 พฤศจิกายน 2563) 

ถึงวันนี้ เวลาล่วงเลยมานานเกือบ 4 ปีแล้ว นับแต่คำร้องฉบับแรก แต่ทางสำนักงานเขตบึงกุ่มยังไม่สามารถดำเนินการแก้ไขปัญหาให้ลุล่วงได้ ทั้งที่ทางหมู่บ้านได้ติดตามเป็นระยะๆมาโดยตลอด ปัจจุบันผู้รุกล้ำเจ้าของร้านค้าก็ก่อสร้างอาคารแบบถาวรและวางสิ่งกีดขวางรุกล้ำบนถนนเพิ่มขึ้น 

จึงขอร้องเรียนมายังท่านผู้ว่าราชการกรุงเทพมหานคร กรุณาเร่งรัดการแก้ไขปัญหานี้โดยเร็วด้วย จักเป็นพระคุณยิ่ง